cyanic-selkie/wikianc huggingface dataset:
అలన్ బోర్డర్
1955, జూలై 27 న సిడ్నీలో జన్మించిన అలాన్ బోర్డర్ (Allan Robert Border) ఆస్ట్రేలియాకు చెందిన మాజీ క్రికెట్ క్రీడాకారుడు. తన క్రీడాజీవితంలో 156 టెస్ట్ మ్యాచ్‌లు ఆడి 11,174 పరుగులు చేసి ప్రపంచ రికార్డు సృష్టించాడు. (టెస్ట్ సంఖ్యలో స్టీవ్ వా, పరుగులలో బ్రియాన్ లారా,లు ఇతని రికార్డును తరువాత అధికమించారు). 27 టెస్ట్ సెంచరీలు, 6524 వన్డే పరుగులు సాధించి అందులోన్ అధికుడు అనిపించుకున్నాడు. 1977లో అంతర్జాతీయ క్రికెట్‌లో రంగప్రవేశం చేసి 1993 వరకు సుమారు 16 సంవత్సరాలు దేశం తరఫున ప్రాతినిధ్యం వహించాడు.
ప్రారంభ క్రీడా జీవితం
16 సంవత్సరాల ప్రాయంలో సిడ్నీ గ్రేడ్ క్రికెట్‌లో ఎడమచేతి స్పిన్నర్‌గా ప్రవేశించాడు. బ్యాటింగ్‌లో 9 వ స్థానంలో వచ్చేవాడు. 1972-73లో సంయుక్త పాఠశాలల జట్టులోకి ఎంపికైనాడు. 1975-76లో బోర్డర్ 600 పైగా పరుగులు సాధించడమే కాకుండా వరుసగా రెండు శతకాలు కూడా చేసి NSW టీంలోకి ఆహ్వానించబడ్డాడు. 1977 జనవరిలో బోర్డర్ సిడ్నీ క్రికెట్ గ్రౌండ్‌లో క్వీన్స్‌లాండ్ పై ఆడి 36 పరుగులు చేసి, 3 వికెట్లు తీసి జట్టు విజయానికి దోహదపడ్డాడు.
టెస్ట్ క్రికెట్
1977లో ప్రపంచ సీరీస్ క్రికెట్ ఒప్పందం వలన పలు క్రికెటర్లు ఫస్ట్‌క్లాస్ క్రికెట్‌కు, టెస్ట్ మ్యాచ్‌కు అందుబాటులో లేకపోవడంతో బోర్డర్ 1978-79 సీరీస్‌లో రంగప్రవేశం చేసి పెర్త్ లో పశ్చిమ ఆస్ట్రేలియాపై ఆడుతూ 135 పరుగులు, విక్టోరియాపై 114 పరుగులు సాధించాడు. ఆ తరువాత ఇంగ్లాడుపై 1979 డిసెంబర్లో తొలిసారిగా టెస్ట్ మ్యాచ్ ఆడినాడు. గణాంకాలు సరిగా లేకపోవడంతో జట్టునుంచి తొలిగించబడ్డాడు. తరువాత పాకిస్తాన్ తో జరిగిన సీరీస్‌కు మళ్ళీ పిలుపు అందింది. మెల్ బోర్న్ లో జరిగిన టెస్ట్ మ్యాచ్‌లో తొలి సెంచరీని పూర్తిచేశాడు. దాంతో ఆస్ట్రేలియా స్కోరు 3 వికెట్లకు 305 పరుగులకు చేరింది. 382 పరుగులు చేస్తే గెలిచే మ్యాచ్‌లో చివరి 7 వికెట్లు 5 పరుగుల తేడాతో పడిపోవడంతో ఆస్ట్రేలియా 71 పరుగుల తేడాతో ఓడిపోయింది.
1979 ప్రపంచ కప్ అనంతరం భారత పర్యటనకు వచ్చి సుదీర్ఘమైన 6 టెస్టుల సీరీస్‌లో ఆస్ట్రేలియా ఒక్క మ్యాచ్ కూడా నెగ్గకపోయిననూ బోర్డర్ సీరీస్‌లో 521 పరుగులు సాధించాడు. చెన్నైలో జరిగిన మ్యాచ్‌లో 162 పరుగులు చేశాడు. 1979 నవంబర్లో ఇంగ్లాండు పర్యటనలో పెర్త్ టెస్ట్‌లో రెండో ఇన్నింగ్సులో 115 పరుగులు సాధించి ఆస్ట్రేలియాను గెలిపించాడు. అదే క్రమంలో టెస్టులలో 1000 పరుగులు కూడా పూర్తిచేశాడు. కేవలం 354 రోజులలో ఈ ఘనత సాధించి ఆస్ట్రేలియా తరఫున అతివేగంగా 1000 పరుగులు చేసిన బ్యాట్స్‌మెన్‌గా రికార్డు సృష్టించాడు.
పాకిస్తాన్ పర్యటనలో లాహోర్లో జరిగిన టెస్టులో 150*, 153 పరుగులు సాధించి క్రికెట్ చరిత్రలోనే ఒకే టెస్టులోని రెండు ఇన్నింగ్సులలోనూ 150 పైగా పరుగులు చేసిన తొలి క్రికెటర్‌గా రికార్డు సృష్టించాడు.
1981లో తన మొదటి యాషెష్ పర్యటనకు బయలుదేరి తొలి రెండు టెస్టులలోనీ అర్థశతకాలను సాధించాడు. ఓల్డ్ ట్రాఫర్డ్లో జరిగిన ఐదవ టెస్టులో వేలిగాయంతో ఆడి 377 నిమిషాలపాటు బ్యాటింగ్ చేసి 123 పరుగులు చేశాడు. అది ఆస్ట్రేలియా తరఫున అతినెమ్మదైన సెంచరీ కావడం గమనార్హం. ఆ టెస్టులో ఆస్ట్రేలియా ఓడిపోయింది. చివరిదైన ఓవల్ మ్యాచ్‌లో 106*, 84 పరుగులు సాధించాడు. ఆ సీరీస్‌లో మొత్తంపై రాణించి 59.22 సగటుతో 533 పరుగులు చేశాడు. ఈ గణాంకాల ఫలితంగా 1982లో విజ్డెన్ క్రికెటర్‌గా ఎంపికయ్యాడు.
1981-82లో బోర్డర్ మిశ్రమ ఫలితాలను అనుభవించాడు. పాకిస్తాన్‌పై 3 టెస్టులలో 84 పరుగులు మాత్రమే చేయగా, వెస్ట్‌ఇండీస్‌పై ఒక సెంచరీ, 3 అర్థసెంచరీలతో 67.2 సగటుతో 336 పరుగులు సాధించాడు. న్యూజీలాండ్ పర్యటనలో 3 టెస్టులలో కేవలం 44 పరుగులు మాత్రమే చేశాడు. పాకిస్తాన్ పర్యటనలో కూడా మంచి ప్రతిభను చూపలేకపోయాడు. ఆ సీరీస్‌లో పాకిస్తాన్ మొత్తం 3 టెస్టులలో విజయం సాధించింది.
1982-83లో యాషెష్ సీరీస్‌లోని తొలి 3 టెస్టులలో విఫలమైననూ నాల్గవ టెస్టులో పోరాటం కొనసాగించి విజయాన్ని అంచులవరకు తెచ్చాడు. ఆస్ట్రేలియా 9 వికెట్లను కోల్పోయి ఇంకనూ 74 పరుగులు చేయాల్సిన దశలో జెఫ్ థాంప్సన్ బోర్డర్‌తో జతగా కలిశాడు. స్టేడియంలోని 18000 ప్రేక్షకులు కళ్ళార్పకుండా చూస్తున్న మ్యాచ్‌లో ఇద్దరూ ఎంతో తెగువ చూపించి ఒక్కొక్క పరుగును జోడిస్తూ ముందుకు సాగుతున్నారు. ఇంకనూ కేవలం మూడు పరుగులు చేయాల్సిన స్కోరువద్ద థాంప్సన్ వికెట్టు పారేసుకున్నాడు. దీంతో బోర్డర్ శ్రమ వృధా అయింది అయిననూ పోరాటప్రతిభను మాత్రం మెచ్చుకోతగినదే. ఆస్ట్రేలియా విజయం సాధించిన ఆ యాషెష్ సీరీస్‌లో బోర్డర్ 45.28 సగటుతో 317 పరుగులు సాధించాడు.
కొత్త శకం
1983-84లో ఆస్ట్రేలియా జట్టు పాకిస్తాన్ పర్యటనలో బోర్డర్ రెండో, మూడవ మ్యాచ్‌లో 118, 117 పరుగులు పూర్తిచేశాడు. ఆ సీరీస్‌లో బోర్డర్ సగటు 85.8 కాగా ఆ సీరీస్ ఆస్ట్రేలియా సునాయాసంగా విజయం సాధించింది. ఆ తరువాత రాడ్ మార్ష్, డెన్నిస్ లిల్లీ, గ్రెగ్ చాపెల్ లాంటి వారు రిటైర్ కావడంతో ఆస్ట్రేలియా జట్టు కళతప్పింది. 1984లో వెస్ట్‌ఇండీస్ పర్యటించే కిమ్ హుగ్స్ నాయకత్వంలోని ఆస్ట్రేలియా జట్టుకు ఉపసారథిగా బోర్డర్ నియమించబడ్డాడు. తొలి టెస్ట్ డ్రాగా ముగిసిన తరువాత రెండో టెస్టులో రెండూ ఇన్నింగ్సులలోనూ మంచిగా రాణించాడు. తొలి ఇన్నింగ్సులో ఆస్ట్రేలియాను 16/3 స్కోరు నుంచి స్వయంగా 98 పరుగులు జోడించి 255 పరుగులకు లాక్కొచ్చాడు. వెస్ట్‌ఇండీస్ 213 పరుగుల ఆధిక్యం ఉన్న దశలో రెండో ఇన్నింగ్సులోనూ ఆస్ట్రేలియా 55 పరుగులకే 3 వికెట్లు కోల్పోయింది. బోర్డర్ మళ్ళీ ఆదుకొని 238/9 వరకు చేర్చి మ్యాచ్ ఓడిపోకుండా రక్షించాడు. మ్యాచ్ చివరి బంతికి బౌండరీకి తరలించి 100 నాటౌట్‌తో నిలిచాడు. ఆస్ట్రేలియా చివరి మ్యాచ్‌లలో ఓడిపోయినప్పటికీ బోర్డర్ ఈ సీరీస్‌లో 74.73 సగటుతో 521 పరుగులు సాధించాడు.
జట్టు నాయకుడిగా
1984-85లో ఆస్ట్రేలియా మళ్ళీ వెస్ట్‌ఇండీస్‌ను ఎదుర్కొంది. మొదటి రెండూ మ్యాచ్‌లలో ఆస్ట్రేలియా పరాజయం పొందిన పిదప హుగ్స్ రాజీనామా చేయడంతో అలాన్ బోర్డర్‌కు నాయకత్వ పగ్గాలు అందించబడ్డాయి. మూడో మ్యాచ్‌లోనూ ఆస్ట్రేలియా ఓడిపోయిననూ చివరి రెండూ మ్యాచ్‌లలో విజయం సాధించింది. నాయకత్వం ప్రభావం వల్ల అతని గణాంకాలు కూడా పడిపోయాయి.
1985 యాషెష్ సీరీస్‌లో ఇంగ్లాండు చేతిలో 1-3 తో ఓడిపోయింది. లార్డ్స్ లో జరిగిన రెండో టెస్టులో మాత్రమే ఆస్ట్రేలియా గెలిచింది. ఆ టెస్టులో బోర్డర్ 196 పరుగులు చేశాడు. 1985-86లో ఆస్ట్రేలియా పరిస్థితి ఆశాజనకంగా లేదు. న్యూజీలాండ్ జట్టు కూడా తొలిసారిగా ఆస్ట్రేలియాపై సీరీస్ విజయాన్ని నమోదుచేసింది. బోర్డర్ రెండు ఇన్నింగ్సులలోనూ 152 పరుగులు సాధించిననూ ఆస్ట్రేలియాకు పరాజయం తప్పలేదు. రెండో టెస్టులో ఆస్ట్రేలియా విజయం సాధించిననూ మూడో టెస్టులో ఓడి సీరీస్ 2-1తో న్యూజీలాండ్‌కు సమర్పించుకుంది. అదే ఏడాది భారత్‌తో జరిగిన సీరీస్ డ్రా అయింది.
తదుపరి న్యూజీలాండ్ పర్యటనలో బోర్డర్ వ్యక్తిగతంగా విజయం సాధించాడు. రెండో టెస్టులో 140, 114 (నాటౌట్) పరుగులు చేశాడు. సీజన్‌లో 4 శతకాలు సాధించిననూ జట్టు విజయాలు మెరుగ్గాలేవు. జట్టు పరిస్థితి ఇలాగే ఉంటే నాయకత్వం నుంచి తప్పుకుంటానని ప్రకటించాడు.
1987 ప్రపంచ కప్
1987లో జరిగిన నాలుగవ ప్రపంచ కప్ క్రికెట్‌లో బోర్డర్ నాయకత్వంలో ఆస్ట్రేలియా తొలిసారిగా టోర్నమెంట్ నెగ్గింది. 1987-88లో న్యూజీలాండ్‌పై నెగ్గి నాలుగేళ్ళలో తొలి టెస్ట్ సీరీస్ విజయాన్ని నమోదు చేయగలిగింది. అడిలైడ్లో జరిగిన రెండో టెస్టులో 205 పరుగుల వ్యక్తిగత స్కోరు సాధించి గ్రెగ్ చాపెల్ను వెనక్కు నెట్టి ఆస్ట్రేలియా తరఫున అత్యధిక వ్యక్తిగత స్కోరు సాధించిన బ్యాట్స్‌మెన్‌గా అవతరించాడు. ఆ తరువాత జరిగిన శ్రీలంక సీరీస్ లో కూడా బోర్డర్ మెరుగ్గా రాణించి 71 సగటుతో సీరీస్‌లో 426 పరుగులు సాధించాడు. 1988లో పాకిస్తాన్తో జరిగిన సీరీస్‌లో మాత్రం పరాజయం పాలైంది. 1988-89లో వెస్ట్‌ఇండీస్‌తో జరిగిన సీరీస్‌లో మళ్ళీ ఓడిపోయింది.
100 టెస్టులు ఆడిన తొలి ఆస్ట్రేలియన్
1988-89లో వెస్ట్‌ఇండీస్‌తో జరిగిన సీరీస్‌లో బోర్డర్ తన 100వ టెస్టు పూర్తిచేసుకొని ఆ ఘనత పొందిన తొలి ఆస్ట్రేలియా క్రికెటర్‌గా రికార్డు సాధించాడు. రెండో టెస్టులో 46 పరుగులకు 7 వికెట్లు తీసి ఆస్ట్రేలియా తరఫున మంచి బౌలింగ్ విశ్లేషణ కలిగిన రెండో కెప్టెన్‌గా అవతరించాడు. ఆ సీరీస్‌లో ఆ ఒక్క టెస్ట్ మాత్రమే ఆస్ట్రేలియా వశం కావడం గమనార్హం.
1990వ దశాబ్దం
1991లో వెస్ట్‌ఇండీస్ పర్యటించిన ఆస్ట్రేలియా 2-1తో సీరీస్ నెగ్గింది. అందులో బోర్డర్ 34.37 సగటుతో 275 పరుగులు సాధించాడు. 1991-92లో ఆస్ట్రేలియా భారత్‌ను 4-0 తో ఓడించినప్పటికీ దేశంలో విమర్శలు తలెత్తినాయి. 1989నుంచి జట్టులో మార్పులు లేవని జట్టు కూర్పు మారాలనిఊత్తిడి పెరిగింది. దీనితో ఐదవ టెస్టులో సెలెక్టర్లు జట్టులో మార్పుచేయడంతో బోర్డర్ బాధపడ్డాడు. ఆ సీరీస్‌లో బోర్డర్ 55 సగటుతో 275 పరుగులు చేసిననూ శతకం చేయలేకపోయాడు.
ఇబ్రహీంపట్నం రెవెన్యూ డివిజను
ఇబ్రహీంపట్నం రెవెన్యూ డివిజను, తెలంగాణ రాష్ట్రంలోని రంగారెడ్డి జిల్లాలో ఉన్న ఒక పరిపాలనా విభాగం. రంగారెడ్డి జిల్లాలోని 5 రెవెన్యూ డివిజన్లలో ఇది ఒకటి. దీని పరిపాలనలో 6 మండలాలు ఉన్నాయి. ఈ డివిజను ప్రధాన కార్యాలయం ఇబ్రహీంపట్నం పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఇది భువనగిరి లోకసభ నియోజకవర్గంలోని ఇబ్రహీంపట్నం శాసనసభ నియోజకవర్గం పరిధిలో ఉంది.
అలన్ బోర్డర్
1990వ దశాబ్దం
1992లో జరిగిన ప్రపంచ కప్ టోర్నమెంటులో బోర్డర్ నాయకత్వంలోని ఆస్ట్రేలియా గ్రూప్ దశలోనే బయటపడి 5 వ స్థానం మాత్రమే పొందినది. ఆ తరువాత శ్రీలంక పర్యటనలో 1-0 తో విజయం సాధించింది. భారత ఉపఖండంలో బోర్డర్ నాయకత్వంలో సాధించిన తొలి సీరీస్ విజయమది. మూడో టెస్టులో 106 పరుగులు సాధించి నాలుగ్ సంవత్సరాలుగా ఎదురుచూస్తున్న శతకాన్ని సాధించాడు. 1992-93లో వెస్ట్‌ఇండీస్ వివియన్ రిచర్డ్స్, మాల్కం మార్షల్, డెస్మండ్ హేన్స్ లాంటి హేమాహేమీలు లేకుండానే ఆస్ట్రేలియా పర్యటనకు వెళ్ళినది. ఆస్ట్రేలియా తొలి టెస్టులో ముందంజ వేసి కూడా నెగ్గలేకపోయింది.
టెస్ట్ క్రికెట్‌లో 10000 పరుగులు
1992-93లో ఆస్ట్రేలియా పర్యటించిన వెస్ట్‌ఇండీస్ జట్టుపై మూడో టెస్టు ఆడుతూ బోర్డర్ 74 పరుగులు చేసి వ్యక్తిగతంగా టెస్ట్ క్రికెట్‌లో 10,000 పరుగులు పూర్తిచేసుకున్నాడు. ఈ ఘనత సాధిమ్చిన తొలి ఆస్ట్రేలియా క్రికెటర్‌గా రికార్డు సాధించాడు. ప్రపంచ్వ టెస్ట్ క్రికెట్‌ రంగంలోనే ఈ ఘనత సాధించిన రెండో బ్యాట్స్‌మె బోర్డర్. ఇది వరకు భారత్‌కు చెందిన సునీల్ గవాస్కర్ మాత్రమే ఈ ఘనత సాధించిన వారిలో ఉన్నాడు.
ఇబ్రహీంపట్నం రెవెన్యూ డివిజను
పరిపాలన
ఇబ్రహీంపట్నం డివిజన్‌లోని మండలాలు:
అలన్ బోర్డర్
వన్డే క్రికెట్
అలాన్ బోర్డర్ 273 వన్డేలలో ప్రాతినిధ్యం వహించి 30.62 సగటుతో 6524 పరుగులు సాధించాడు. అందులో 3 సెంచరీలు, 39 అర్థసెంచరీలు ఉన్నాయి. వన్డేలలో అతని అత్యధిక స్కోరు 127 (నాటౌట్). బౌలింగ్‌లో 73 వికెట్లు కూడా సాధించాడు. వన్డేలలో అతడి అత్యుత్తమ బౌలింగ్ విశ్లేషణ 20 పరుగులకు 3 వికెట్లు. 1984 ఏప్రిల్ 8 న దక్షిణాఫ్రికాతో చివరి వన్డే ఆడి అంతర్జాతీయ క్రికెట్‌ నుంచి నిష్క్రమించాడు.
ఇబ్రహీంపట్నం రెవెన్యూ డివిజను
మూలాలు
వర్గం:రంగారెడ్డి జిల్లా వర్గం:రంగారెడ్డి జిల్లా రెవెన్యూ డివిజన్లు
అలన్ బోర్డర్
ప్రపంచ కప్ క్రికెట్
బోర్డర్ యొక్క మొదటి విదేశీపర్యటన 1979 ప్రపంచ కప్ సందర్భంగా ఇంగ్లాడుపై కాలుపెట్టాడు. సెమీఫైనల్ వరకు వెళ్ళిన ఆస్ట్రేలియా తరఫున 2 మ్యాచ్‌లలో ఆడి 59 పరుగులు చేశాడు. 1983లో రెండో పర్యాయం ప్రపంచ కప్‌లో ఆడినాడు. 1987లో అతడి నాయకత్వంలోనే తొలిసారిగా ఆస్ట్రేలియా విశ్వవిజేతగా నిలిచింది. చివరిసారిగా 1992లో ప్రపంచ కప్ పోటీలలో పాల్గొన్నాడు. మొత్తం పై 4 సార్లు ప్రాతినిధ్యం వహించగా అందులో రెండు సార్లు నేతృత్వం వహించి ఒక సారి టోర్నమెంట్ గెలిపించాడు.
మూలాలు
వర్గం:1955 జననాలు వర్గం:ఆస్ట్రేలియా క్రికెట్ క్రీడాకారులు వర్గం:ఆస్ట్రేలియా క్రికెట్ కెప్టెన్లు వర్గం:ఆస్ట్రేలియా టెస్ట్ క్రికెట్ క్రీడాకారులు వర్గం:ఆస్ట్రేలియా వన్డే క్రికెట్ క్రీడాకారులు వర్గం:జీవిస్తున్న ప్రజలు వర్గం:ఈ వారం వ్యాసాలు
పులపర్తి నారాయణ మూర్తి
మరణం
పులపర్తి నారాయణ మూర్తి గుండెపోటు రావడంతో అమలాపురంలోని ఓ ప్రైవేటు ఆస్పత్రిలో చికిత్స పొందుతూ 2022 జులై 7 మరణించాడు. ఆయనకు భార్య, కుమారుడు, నలుగురు కుమార్తెలు ఉన్నారు.
రాజకీయ జీవితం
పులపర్తి నారాయణ మూర్తి రాజకీయాల్లోకి రాకముందు 21 ఏళ్ల పాటు బీఎస్‌ఎన్‌ఎల్‌లో చేశాడు. ఆయన తెలుగుదేశం పార్టీ ద్వారా రాజకీయాల్లోకి వచ్చి 1996లో నగరం అసెంబ్లీ స్థానానికి జరిగిన ఉప ఎన్నికలో టిడిపి అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. 2004లో తెదేపా - బీజేపీ పొత్తులో భాగంగా నగరం అసెంబ్లీ  స్థానాన్ని బీజేపీకి కేటాయించడంతో ఆయన స్వతంత్ర అభ్యర్థిగా పోటీ చేసి ఓడిపోయాడు.
పులపర్తి నారాయణ మూర్తి 2014లో జరిగిన శాసనసభ ఎన్నికల్లో పి.గన్నవరం నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి వైసీపీ అభ్యర్థి కొండేటి చిట్టిబాబు పై గెలిచి రెండోసారి ఎమ్మెల్యేగా ఎన్నికయ్యాడు. ఆయనకు 2019లో టీడీపీ టికెట్ కేటాయించకపోవడంతో భారతీయ జనతా పార్టీలో చేరాడు.
మూలాలు
వర్గం:ఆంధ్రప్రదేశ్ శాసన సభ్యులు (2014) వర్గం:తూర్పు గోదావరి జిల్లా రాజకీయ నాయకులు వర్గం:తూర్పు గోదావరి జిల్లా నుండి ఎన్నికైన శాసన సభ్యులు వర్గం:2022 మరణాలు
మదురై మణి అయ్యర్
మదురై మణి అయ్యర్ (மதுரை மணி ஐயர்) (25 అక్టోబర్ 1912 – 8 జూన్ 1968) ఒక భారతీయ కర్ణాటక సంగీత విద్వాంసుడు. ఇతడు, సెమ్మంగుడి శ్రీనివాస అయ్యర్, జి.ఎన్.బాలసుబ్రమణియం ముగ్గురినీ 20వ శతాబ్దపు కర్ణాటక సంగీత త్రిమూర్తులుగా పిలుస్తారు. ఇతని రాగాలాపన, కల్పనా స్వరాలు, నెరవల్ ఆలాపనలలో నేర్పు ఇతడిని 20వ శతాబ్దపు తొలి సగంలో గొప్ప సంగీతకారుడిగా నిలిపింది.
ఆరంభ జీవితం
మదురై మణి అయ్యర్ తమిళనాడులోని మదురై పట్టణంలో ఎం.ఎస్.రామస్వామి అయ్యర్, సుబ్బులక్ష్మి దంపతులకు 1912,అక్టోబర్ 25న జన్మించాడు. సంగీత విద్వాంసుడైన విద్వాన్ పుష్పవనం అయ్యర్ ఇతని పెద్దనాన్న. ఇతడు తన 9వ యేటి నుండే సంగీతాభ్యాసం ప్రారంభించాడు. రాజం భాగవతార్ ఇతని తొలి గురువు. తరువాత గాయక శిఖామణి హరికేశనల్లూర్ ముత్తయ్య భాగవతార్ వద్ద శ్రీ త్యాగరాయ సంగీత విద్యాలయంలో చదివాడు.
పురస్కారాలు
1927లో ఆవడిలో కాంగ్రెస్ సభల సందర్భంగా మహావైద్యనాథ అయ్యర్ నిర్వహించిన 72 మేళరాగ మాలికలో ఇతని పాటకు బహుమతి లభించింది. 1944లో "గానకళాధరర్" బిరుదు, 1959లో సంగీత కళానిధి పురస్కారం, 1960లో రాష్ట్రపతి చేతుల మీదుగా సంగీత నాటక అకాడమీ అవార్డు, 1962లో "ఇసై పేరరిజ్ఞర్" పురస్కారం వంటి అనేక పురస్కారాలు లభించాయి.
స్వయంకృషి
ఇతనికి సంగీతాభిలాషతో పాటుగా ఇతర విషయాలలో కూడా ఆసక్తి ఉండేది. వాటిలో ఇంగ్లీషు భాషపై అభమానం ఒకటి. ఇతడు పాఠశాల చదువుకు స్వస్తి చెప్పినా స్వయంకృషితో ఆంగ్లభాషపై పట్టు సాధించాడు. ఇతడు మైలాపూరులోని తన ఇంటి నుండి ఇంగ్లీషు పుస్తకాలు చదవడానికి కొన్నెమరా పబ్లిక్ లైబ్రరీకి పరుగులు తీసేవాడు. ఇతడు జార్జి బెర్నార్డ్ షా, చార్లీ చాప్లిన్లను అభిమానించేవాడు. ఇంగ్లీషు, తమిళ వార్తలను తప్పనిసరిగా వినేవాడు. ఇతనికి రాజకీయాలంటే ఆసక్తి ఉంది.
బాహ్య లంకెలు
1. www.maduraimaniaiyer.org 2. blog.maduraimaniaiyer.org
వర్గం:కర్ణాటక సంగీత విద్వాంసులు వర్గం:1912 జననాలు వర్గం:1968 మరణాలు వర్గం:సంగీత నాటక అకాడమీ అవార్డు గ్రహీతలు వర్గం:సంగీత కళానిధి పురస్కార గ్రహీతలు వర్గం:తమిళనాడు గాయకులు
మల్లిపెద్ది సుధీర్ రెడ్డి
మల్లిపెద్ది సుధీర్ రెడ్డి తెలంగాణ రాష్ట్రానికి చెందిన రాజకీయ నాయకుడు మరియు మాజీ ఎమ్మెల్యే.
జననం, విద్యాభాస్యం
మల్లిపెద్ది సుధీర్ రెడ్డి 10 ఏప్రిల్ 1955లో మేడ్చ‌ల్ మ‌ల్కాజ్‌గిరి జిల్లా, ఘటకేసర్ మండలం , ప్రతాపసింగారం గ్రామంలో జన్మించాడు. ఆయన ఉస్మానియా యూనివర్సిటీ నుండి డిగ్రీ పూర్తి చేశాడు.
రాజకీయ జీవితం
మల్లిపెద్ది సుధీర్ రెడ్డి 1976లో జనతా పార్టీ ద్వారా రాజకీయాల్లోకి వచ్చాడు. ఆయన 1982లో తెలుగుదేశం పార్టీలో చేరాడు. ఆయన రెండు పర్యాయాలు ప్రతాపసింగారం గ్రామ సర్పంచ్ గా, ఘటకేసర్ వైస్ ఎంపీపీగా పని చేశాడు. సుధీర్ రెడ్డి 1995లో ఘటకేసర్ సహకార బ్యాంక్ ఛైర్మన్‌గా, 1998లో హైదరాబాద్ మార్కెట్ కమిటీ ఛైర్మన్‌గా, 2001లో ఘటకేసర్ ఎంపీపీగా, ఘటకేసర్ రైతు సేవా సహకార సంఘం ఛైర్మన్‌గా, రంగారెడ్డి జిల్లా డీసీసీబీ ఛైర్మన్‌గా పని చేశాడు.
సుధీర్ రెడ్డి తెలంగాణ ఉద్యమ సమయంలో 2012లో తెలుగు దేశం పార్టీ కి రాజీనామా చేసి కేసీఆర్ సమక్షంలో తెలంగాణ రాష్ట్ర సమితిలో చేరాడు. ఆయన 2014లో జరిగిన తెలంగాణ అసెంబ్లీ ఎన్నికల్లో మేడ్చల్ శాసనసభ నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి తోటకూర జంగయ్య యాదవ్ పై 43455 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగు పెట్టాడు. ఆయనకు 2018లో జరిగిన అసెంబ్లీ ఎన్నికల్లో టికెట్ దక్కలేదు. ఆయన ప్రస్తుతం టిఆర్ఎస్ పార్టీ కార్యదర్శిగా ఉన్నాడు.
మూలాలు
వర్గం:మేడ్చల్ జిల్లా నుండి ఎన్నికైన శాసన సభ్యులు వర్గం:మేడ్చల్ జిల్లా రాజకీయ నాయకులు వర్గం:మేడ్చల్ జిల్లా వ్యక్తులు వర్గం:తెలంగాణ ఉద్యమకారులు వర్గం:1955 జననాలు వర్గం:మేడ్చ‌ల్ మ‌ల్కాజ్‌గిరి జిల్లా రాజకీయ నాయకులు
ప్రమీల మల్లిక్
ప్రమీల మల్లిక్‌ ఒడిశా రాష్ట్రానికి చెందిన రాజకీయ నాయకురాలు. ఆమె బింఝార్‌పూర్ నియోజకవర్గం నుండి ఐదుసార్లు ఎమ్మెల్యేగా గెలిచి నవీన్ పట్నాయక్ మంత్రివర్గంలో రెవిన్యూ & విపత్తూ నిర్వహణ శాఖల మంత్రిగా భాద్యతలు చేపట్టింది.
రాజకీయ జీవితం
ప్రమీల మల్లిక్ జనతాదళ్ పార్టీ ద్వారా రాజకీయాల్లోకి వచ్చి 1990లో జరిగిన ఒడిశా శాసనసభ ఎన్నికల్లో బింఝార్‌పూర్ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికైంది. ఆమె 1995లో జరిగిన ఎన్నికల్లో ఓడిపోయి అనంతరం బిజూ జనతా దళ్ పార్టీలో చేరింది. ప్రమీల మల్లిక్ ఆ తరువాత 2000లో జరిగిన ఎన్నికల్లో బీజేడీ తరపున పోటీ చేసి గెలిచి ఆ తరువాత వరుసగా 2005, 2009, 2014, 2019 ఎన్నికల్లో ఎమ్మెల్యేగా ఎన్నికైంది. ఆమె 2004లో మహిళా & శిశు సంక్షేమ శాఖ మంత్రిగా, ఆ తరువాత 2019లో ఎన్నికల్లో గెలిచిన తరువాత ప్రభుత్వ చీఫ్‌ విప్‌గా పని చేసి 2022 జూన్ 5న నవీన్ పట్నాయక్ మంత్రివర్గంలో రెవిన్యూ & విపత్తూ నిర్వహణ శాఖల మంత్రిగా భాద్యతలు చేపట్టింది.
మూలాలు
వర్గం:ఒడిశా రాజకీయ నాయకులు వర్గం:1963 జననాలు
శ్రీకాంత్ సాహు
శ్రీకాంత్‌ సాహు ఒడిశా రాష్ట్రానికి చెందిన రాజకీయ నాయకుడు. ఆయన పులసరా నియోజకవర్గం నుండి రెండుసార్లు ఎమ్మెల్యేగా గెలిచి నవీన్ పట్నాయక్ మంత్రివర్గంలో 2022 జూన్ 5న కార్మిక శాఖ సహాయ మంత్రిగా భాద్యతలు చేపట్టాడు.
రాజకీయ జీవితం
శ్రీకాంత్‌ సాహు బిజూ జనతా దళ్ పార్టీ ద్వారా రాజకీయాల్లోకి వచ్చి 2014లో జరిగిన ఒడిశా శాసనసభ ఎన్నికల్లో పొలాసర శాసనసభ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎఎన్నికయ్యాడు. ఆయన 2019లో జరిగిన ఎన్నికల్లో బీజేడీ తరపున పోటీ చేసి రెండవసారి ఎమ్మెల్యేగా అసెంబ్లీకి ఎన్నికై  2022 జూన్ 5న నవీన్ పట్నాయక్ మంత్రివర్గంలో  కార్మిక శాఖ సహాయ మంత్రిగా భాద్యతలు చేపట్టాడు.
మూలాలు
వర్గం:ఒడిశా రాజకీయ నాయకులు
పలాశిపారా శాసనసభ నియోజకవర్గం
పలాశిపారా శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం నదియా జిల్లా, కృష్ణానగర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
లీనా మణిమేఖలై
లీనా మణిమేఖలై (ఆంగ్లం: Leena Manimekalai) ప్రవాస భారతీయ దర్శకురాలు. ఆమె చిత్రనిర్మాత, నటి కూడా. ఆమె రచనలలో ఐదు ప్రచురించిన కవితా సంకలనాలు వెలువడ్డాయి. కళా ప్రక్రియలలో డజను సినిమాలు, డాక్యుమెంటరీ, ఫిక్షన్, ప్రయోగాత్మక కవితా చిత్రాలు ఉన్నాయి. ఆమె అనేక అంతర్జాతీయ, జాతీయ చలనచిత్రోత్సవాలలో పాల్గొనడంతో పాటు ఉత్తమ చలనచిత్ర అవార్డులతో గుర్తింపు పొందింది. తన తాజా చిత్రం కాళీ పోస్టర్‌పై హిందూ దేవుళ్లను అగౌరవంగా చిత్రీకరించడంపై కెనడా లోని హిందూ సంఘాల నేతల ఆగ్రహానికి గురియైంది. ఆమెపై భారత్ లో దేశ రాజధాని దిల్లీతో పాలు పలుచోట్ల ఎఫ్ఐఆర్ నమోదు అయింది.
పలాశిపారా శాసనసభ నియోజకవర్గం
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
లీనా మణిమేఖలై
వ్యక్తిగత జీవితం
లీనా మణిమేఖలై బైసెక్సువల్‌గా గుర్తించబడింది. ఆమె రెండవ కవితా సంకలనం ఉలగిన్ అజగియా ముతాల్ పెన్ (The First Beautiful Woman in the World)గా వచ్చింది.
మూలాలు
వర్గం:సజీవులు వర్గం:భారతదేశం నుండి LGBT హక్కుల కార్యకర్తలు వర్గం:భారత డాక్యుమెంటరీ చిత్ర నిర్మాతలు వర్గం:చెన్నై నుండి చలనచిత్ర దర్శకులు వర్గం:తమిళ చిత్ర దర్శకులు వర్గం:భారత మహిళా చలనచిత్ర దర్శకులు వర్గం:21వ శతాబ్దపు భారతీయ మహిళా కళాకారులు వర్గం:తమిళనాడు నుండి మహిళా కళాకారులు వర్గం:21వ శతాబ్దపు భారతీయ చలనచిత్ర దర్శకులు వర్గం:తమిళనాడు నుండి మహిళా రచయితలు వర్గం:తమిళనాడు నుండి కవులు వర్గం:21వ శతాబ్దపు భారతీయ కవులు వర్గం:భారత మహిళా కవులు వర్గం:భారతీయ తమిళ ప్రజలు వర్గం:చెన్నై నుండి స్క్రీన్ రైటర్స్ వర్గం:భారత మహిళా స్క్రీన్ రైటర్స్ వర్గం:చెన్నై నుండి చలనచిత్ర నిర్మాతలు వర్గం:భారత మహిళా డాక్యుమెంటరీ ఫిల్మ్ మేకర్స్ వర్గం:21వ శతాబ్దపు మహిళా రచయితలు వర్గం:21వ శతాబ్దపు స్క్రీన్ రైటర్స్
ఉషాదేవి
ఉషాదేవి ఒడిశా రాష్ట్రానికి చెందిన రాజకీయ నాయకురాలు. ఆమె చికిటి నియోజకవర్గం నుండి ఐదుసార్లు ఎమ్మెల్యేగా గెలిచి నవీన్ పట్నాయక్ మంత్రివర్గంలో గృహ & పట్టణాభివృద్ధి శాఖల మంత్రిగా భాద్యతలు చేపట్టింది.
రాజకీయ జీవితం
ఉషాదేవి తన మామయ్య సచ్చిదానంద నారాయణ్ దేబ్ అడుగుజాడల్లో జనతాదళ్ పార్టీ ద్వారా రాజకీయాల్లోకి వచ్చి 1990లో జరిగిన ఒడిశా శాసనసభ ఎన్నికల్లో చికిటి నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికైంది. ఆమె 1995లో జరిగిన ఎన్నికల్లో ఓడిపోయి అనంతరం బిజూ జనతా దళ్ పార్టీలో చేరింది. ఉషాదేవి ఆ తరువాత 2000లో జరిగిన ఎన్నికల్లో బీజేడీ తరపున పోటీ చేసి గెలిచి ఆ తరువాత వరుసగా 2005, 2009, 2014, 2019 ఎన్నికల్లో ఎమ్మెల్యేగా ఎన్నికైంది.
మూలాలు
వర్గం:ఒడిశా రాజకీయ నాయకులు
మార్ఫా (సంగీతం)
మార్ఫా, తెలంగాణ రాష్ట్ర రాజధాని హైదరాబాదు లోని హైదరాబాదీ ముస్లింలు ప్రదర్శించే రిథమిక్ సంగీతం, నృత్యం. దీనిని సిద్దిలు, హధ్రామీల ప్రవాసులు తీసుకువచ్చారు. యెమెన్‌లోని హద్రామావ్ట్ ఆఫ్రో-అరబ్ సంగీతం నుండి స్వీకరించబడింది. మర్ఫా, డాఫ్, ధోల్, కర్రలు, ఉక్కు కుండలు, థాపి అని పిలువబడే చెక్క స్ట్రిప్స్ వంటి వాయిద్యాలతో అధిక టెంపోలో సంగీతాన్ని సృష్టిస్తారు. కోరస్ ఎఫెక్ట్స్, వోకల్ మీటర్ బీట్‌ల ప్రకారం ఈ సంగీతం ప్రదర్శించబడుతోంది.
హైదరాబాద్ రాజ్యంలో 18వ శతాబ్దంలో తూర్పు ఆఫ్రికన్ సిద్ది కమ్యూనిటీ ద్వారా ఈ మార్ఫా సంగీతం పరిచయమయింది. అసఫ్ జాహీ నిజాంల అక్రమ సైన్యంలో తూర్పు ఆఫ్రికన్ సిద్ది కమ్యూనిటీ వారు అశ్వికదళ గార్డ్‌లుగా పనిచేశారు. అసఫ్ జాహీ నిజాంలు మర్ఫా సంగీతాన్ని ఆదరించారు, అధికారిక వేడుకల సమయంలో దీనిని ప్రదర్శించారు. దానికి కారణం అరేబియాలోని అసిర్ ప్రావిన్స్‌లోని బయాఫండి వంశం ద్వారా మొదటి ఖలీఫా అబూ బకర్ సిద్ధిక్ నుండి అరబ్ వంశాన్ని కూడా ఇక్కడ పేర్కొన్నారు. ఇది భారతదేశంలో, ముఖ్యంగా హైదరాబాద్ రాష్ట్రంలో ప్రసిద్ధి చెందింది.
రకాలు
తీన్ మార్ తాల్ అని కూడా పిలువబడే మూడు విభిన్న సంగీత రిథమిక్ బీట్‌ల నుండి ఈ మార్ఫా సంగీతం సృష్టించబడింది. దీనికి అనుగుణంగా చేసే నృత్యంలో సంగీతం టెంపో, రిథమ్ ఆధారంగా కత్తుల తోనూ, కర్రల తోనూ నృత్యం చేస్తారు. సంగీతాన్ని పురుషులు మాత్రమే ప్రదర్శిస్తారు. నృత్యాలు, జిగ్లింగ్ లలో స్త్రీపురుషులిద్దరూ పాల్గొంటారు.
ప్రసిద్ధ మార్ఫా రిథమ్‌లు:
ప్రజాదరణ
మర్ఫా అనేది హైదరాబాద్‌లో ప్రసిద్ధి చెందింది, ఇది సాంప్రదాయ స్వాగత చిహ్నంగా పరిగణించబడుతోంది. 1951 నుండి, న్యూఢిల్లీ నగరంలోని ఎర్రకోట లో జరుగే స్వాతంత్ర్య దినోత్సవ, గణతంత్ర దినోత్సవ వేడుకలలో భాగంగా భారత ప్రభుత్వంచే అధికారికంగా ఈ మార్ఫా ప్రదర్శన నిర్వహించబడుతోంది. హైదరాబాదీ ముస్లిం వివాహాలలో కూడా చాలా ఉత్సాహంగా ఆడుతారు.
మూలాలు
వర్గం:హైదరాబాదు వర్గం:హైదరాబాదు రాజ్యం వర్గం:సంగీత బృందాలు
సర్బానంద సోనోవాల్
alt=Chief Minister of Assam Sarbananda Sonowal.jpg|thumb|సర్బానంద సోనోవాల్ సర్బానంద సోనోవాల్ (జననం 1961 అక్టోబర్ 31) ఒక భారతీయ రాజకీయ నాయకుడు, ఇతను 2016 నుండి 2021 వరకు అస్సాం 14 వ ముఖ్యమంత్రి గా ఉన్నాడు. 16 వ భారత పార్లమెంటుకు అస్సాంలోని లఖింపూర్ నియోజకవర్గం నుండి లోక్‌సభ ఎన్నికల్లో గెలిచాడు. ఇతను అస్సాంలో భారతీయ జనతా పార్టీకి చెందిన నాయకుడు. 2021 జులై 7న పోర్టులు, షిప్పింగ్, జలరవాణా శాఖ, ఆయుష్ శాఖలకు కేంద్ర మంత్రిగా బాధ్యతలు చేపట్టాడు.
తొలినాళ్ళ జీవితం
సర్బానంద సోనోవాల్ 1962 అక్టోబర్ మూడో తారీఖున  అస్సాం లోని డిబ్రూగర్ జిల్లా లో జన్మించాడు. ఇతని తండ్రి పేరు జిబీశ్వర్ సోనోవాల్ తల్లి దినేశ్వరి. ఇతను డిబ్రూగర్ విశ్వవిద్యాలయం నుండి బి.ఏ పట్టా పొందాడు.
వ్యక్తిగత జీవితం
సర్బానంద సోనోవాల్ AGP లోని అన్ని ఎగ్జిక్యూటివ్ పదవులకు రాజీనామా చేసి పార్టీని వీడారు, వివాదాస్పద IMDT చట్టాన్ని రద్దు చేయడానికి వ్యతిరేకంగా ఉన్న పార్టీతో పొత్తు పెట్టుకోవడానికి ప్రయత్నిస్తున్న పార్టీ సీనియర్ నాయకత్వంపై అలాగే వారిలో ఉన్న అసంతృప్తి కారణంగా 2011 ఫిబ్రవరి 8న, అప్పటి బిజెపి జాతీయ అధ్యక్షుడు నితిన్ గడ్కరీ, వరుణ్ గాంధీ, విజయ్ గోయెల్, బిజోయ చక్రవర్తి, రాష్ట్ర బిజెపి అధ్యక్షుడు రంజిత్ దత్తా సమక్షంలో సోనోవాల్ బిజెపి లో చేరారు. కొత్త అధ్యక్షుడిగా రాష్ట్రానికి నాయకత్వం వహించడానికి ప్రస్తుత నియామకానికి ముందు, అతను వెంటనే బిజెపి నేషనల్ ఎగ్జిక్యూటివ్ సభ్యుడిగా మరియు తరువాత బిజెపి యూనిట్ రాష్ట్ర ప్రతినిధిగా నియమించబడ్డాడు. 28 జనవరి 2016 న, బిజెపి పార్లమెంటరీ బోర్డు సర్బానంద సోనోవాల్‌ను బిజెపి ముఖ్యమంత్రి అభ్యర్థిగా అస్సాంగా ప్రకటించింది. ఇతను వివాహం చేసుకోలేదు.
రాజకీయ జీవితం
సర్బానంద సోనోవాల్ 1992 నుండి 1999 వరకు అస్సాం పురాతన విద్యార్థి సంఘం ఆల్ అస్సాం స్టూడెంట్స్ యూనియన్ (AASU) అధ్యక్షుడిగా ఉన్నాడు. ఆ తరువాత అతను అసోమ్ గణ పరిషత్ (AGP) లో సభ్యుడయ్యాడు. 2001 లో అస్సాంలోని మోరన్ నియోజకవర్గం నుంచి ఎమ్మెల్యేగా ఎన్నికయ్యాడు. 2004 లో, అతను దిబ్రుగర్ నియోజకవర్గం నుండి లోక్సభ సభ్యుడయ్యాడు. 2009 ఎన్నికల్లో ఓటమిపాలైన తరువాత 2011 లో భారతీయ జనతా పార్టీ (బిజెపి) లో చేరాడు.
2012 లో బిజెపి అస్సాం యూనిట్ అధ్యక్షుడిగా పార్టీ జాతీయ కార్యనిర్వాహక సభ్యుడిగా నియమితులయ్యాడు. లోక్‌సభకు 2014 సార్వత్రిక ఎన్నికలలో బిజెపి అస్సాం రాష్ట్ర లోక్‌సభ ఎన్నికలకు అధిపతిగా నియమించబడ్డాడు, అదే సంవత్సరంలో లఖింపూర్ నియోజకవర్గం నుండి 16 వ లోక్‌సభ పార్లమెంటు సభ్యుడిగా కూడా ఎన్నికయ్యాడు. ఆ తరువాత ఆయన కేంద్రంలో మోడీ ప్రభుత్వంలో భారత ప్రభుత్వ కేంద్ర స్వతంత్ర మంత్రిగా బాధ్యతలు చేపట్టాడు.
2016 అస్సాం అసెంబ్లీ ఎన్నికలకు బిజెపి సిఎం అభ్యర్థిగా ఆయన ఎంపికయ్యాడు. 2016 మే 19న సర్బానంద సోనోవాల్ మజులి నియోజకవర్గం నుండి అసెంబ్లీ ఎన్నికల్లో విజయం సాధించారు, అతను అస్సాం రాష్ట్రానికి భారతీయ జనతా పార్టీ నుండి మొదటి  ముఖ్యమంత్రి అయ్యాడు. 2021 లో మజులి నుండి అస్సాం విధానసభకు తిరిగి ఎన్నికయ్యాడు. ఆయన ముఖ్యమంత్రి పదవికి రాజీనామా చేసి తన వారసుడిగా హిమంత బిస్వా శర్మ పేరును ప్రతిపాదించారు. 2021 జులై కేబినెట్ సమగ్రత జరిగినప్పుడు ఆయన రేవులు, నౌకాయానం, జలరవాణా శాఖ మంత్రి, రెండవ మోడీ మంత్రిత్వ శాఖలో ఆయుష్ మంత్రిగా నియమించబడ్డాడు.
మూలాలు
వర్గం:రాజకీయ నాయకులు
డోంగ్లి మండలం
డోంగ్లి మండలం తెలంగాణ రాష్ట్రం, కామారెడ్డి జిల్లా, బాన్సువాడ రెవిన్యూ డివిజన్ పరిథిలోని మండల కేంద్రం. తెలంగాణ రాష్ట్ర ప్రభుత్వం 2022 జులై 23న నూతన మండలాల ఏర్పాటుకు ప్రాథమిక నోటిఫికేషన్‌ జారీ చేసి, ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974లోని సెక్షన్ 3) ప్రకారం 2022 సెప్టెంబర్ 26న నూతనంగా డోంగ్లి మండలాన్ని ఏర్పాటు చేస్తూ ఉత్తర్వులు జారీ చేసింది.
వెలుపలి లంకెలు
వర్గం:కామారెడ్డి జిల్లా
సూపర్ ఓవర్ (2021 సినిమా)
సూపర్ ఓవర్, 2021 జనవరి 22న విడుదలైన తెలుగు సినిమా. ఎస్ఏఎస్ పిక్చర్స్ బ్యానర్ లో సుధీర్ వర్మ నిర్మించిన ఈ సినిమాకు ప్రవీణ్ వర్మ దర్శకత్వం వహించాడు. ఈ సినిమాలో నవీన్ చంద్ర, చాందిని చౌదరి, అజయ్ ప్రధాన పాత్రల్లో నటించగా, ఎంఆర్ సన్నీ సంగీతం సమకూర్చాడు. ఇది ఆహా ఓటిటి వేదికగా విడుదలయింది.
కథా నేపథ్యం
కాశి (నవీన్ చంద్ర), మధు (చాందిని చౌదరి), వాసు (రాకేందు మౌళి) ముగ్గురు స్నేహితులు. కాశి విదేశాలకు వెళ్ళే ప్రయత్నం చేస్తూ, కన్సల్టెంట్ చేత మోసం చేయబడుతాడు. చేసిన అప్పులు తిరిగి చెల్లించడంకోసం డబ్బు సంపాదించడానికి క్రికెట్ బెట్టింగ్ ప్రారంభిస్తాడు. ఆ బెట్టింగ్ లో 1.7 కోట్లు గెలుస్తాడు. కాశి తన ఇద్దరు స్నేహితులతో కలిసి తన డబ్బును ఎలా సేకరిస్తాడు, ఆ సమయంలో వాళ్ళ ఎదురయ్యే పరిణామాల ఏంటి అనేది మిగతా కథ.
స్పందన
సూపర్ ఓవర్ మంచి థ్రిల్లర్ సినిమా" అని ది హిందూ పత్రికలో సంగీత దేవి రాసింది. నటన, స్క్రీన్ ప్లేలో కొత్తదనం, దర్శకత్వ ప్రతిభ గురించి సాక్షి పత్రిక సినీ విమర్శకుడు రెంటాల జయదేవ ప్రశంసించాడు. "సూపర్ ఓవర్ సినిమా క్రైమ్ థ్రిల్లర్, ఇందులో కథనం బాగుంది, చూడదగిన సినిమా" అని 123 తెలుగు సమీక్షకుడు వ్రాశాడు.
బయటి లింకులు
వర్గం:2021 తెలుగు సినిమాలు వర్గం:తెలుగు థ్రిల్లర్ సినిమాలు
సాలూరా మండలం
సాలూరా మండలం తెలంగాణ రాష్ట్రం, నిజామాబాద్ జిల్లా, బోధన్ రెవిన్యూ డివిజన్ పరిథిలోని మండల కేంద్రం. తెలంగాణ రాష్ట్ర ప్రభుత్వం 2022 జులై 23న నూతన మండలాల ఏర్పాటుకు ప్రాథమిక నోటిఫికేషన్‌ జారీ చేసి, ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974లోని సెక్షన్ 3) ప్రకారం 2022 సెప్టెంబర్ 26న నూతనంగా సాలూరా మండలాన్ని ఏర్పాటు చేస్తూ ఉత్తర్వులు జారీ చేసింది.
పరిపాలన
2022 డిసెంబరు 9న తెలంగాణ రాష్ట్ర మంత్రులు ఎర్రబెల్లి దయాకర్‌రావు, వేముల ప్రశాంత్‌రెడ్డి, ఎమ్మెల్సీ కల్వకుంట్ల కవిత, బోధన్‌ ఎమ్మెల్యే మహ్మద్‌ షకీల్‌ కలిసి సాలూరా మండల తాసిల్దార్‌ కార్యాలయాన్ని ప్రారంభించారు.
మండలం లోని గ్రామాలు
బోధన్ మండలం నుండి 10 గ్రామాలను విభజించి నూతనంగా సాలూరా మండలం ఏర్పాటైంది.
గురు కరుణామయ
గురు కరుణామయ భారతీయ ఆధ్యాత్మిక మరియు శ్రీ విద్య సంప్రదాయక గురువు. వారి జన్మ నామము కొంపెల్ల సుబ్బారావు. దేవిపురం వ్యవస్థాపకులు శ్రీ అమృతానంద నాథ సరస్వతి (ప్రహ్లాద శాస్త్రి) వారి గురువు.
జీవితం
గురు కరుణామయ 1953 వ సంవత్సరంలో మద్రాసు నగరంలో జన్మించారు. యూనివర్సిటీ ఆఫ్ మద్రాస్ నుంచి సివిల్ ఇంజనీర్ పట్టా స్వీకరించారు. 1978 సంవత్సరంలో శ్రీ అమృతానంద నాథ సరస్వతి ( అప్పటి పేరు యన్. ప్రహ్లాద శాస్త్రి) గారు టాటా ఫండమెంటల్ రీసెర్చ్ ఇన్స్టిట్యూట్ లో అణు భౌతిక శాస్త్రవేత్తగా పని చేస్తున్నప్పుడు కొంపెల్ల సుబ్బారావు గారికి శ్రీ విద్య ఉపాసన లో దీక్ష ఇచ్చారు.
ఆయన గురువు గారి అధే శానుసారం శ్రీ విద్య ఉపాసన చేస్తూ ఆసక్తి ఉన్న వారికీ దీక్ష నివ్వ నారంభించారు. కొంత కలం వారు న్యూజీలాండ్ దేశంలో ఉద్యోగం చేసిన తరువాత కొంత కాలానికి అమెరికావి సంయుక్త రాష్ట్రాలు లో స్థిరపడ్డారు. ఒక దశాబ్దం అమెరికా దేశంలో వున్నా తరువాత భారత దేశంలో శ్రీ విద్యా ఉపాసనకు ప్రాచుర్యం కలిపించాలని తలంచి గురు కరుణామయి దేవీపురం లో వారి గురువు శ్రీ అమృతానంద నాథ సరస్వతి సన్నిధికి చేరుకున్నారు.
శ్రీ అమృతానంద నాథ సరస్వతి, సుబ్బారావు ను "గురు కరుణామయ బాబా" గా నామకరం చేసి దేవీపురం పీఠాధి పతిగా నియమించారు. దేవీపురం లో కరుణామయను "చిన్న గురూజీ" అని సమంభోదించేవారు. కొంత కాలం వారు దేవీపురం బాధ్యతలు నిర్వహించి తరువాత గురువుగారి ఆశీర్వాదం తో సాధ్యమైనంత మందికి శ్రీ విద్యా ని చేర్చాలనే సంకల్పంతో 'సౌందర్య లహరి ట్రస్ట్' ని స్థాపించారు.
శ్రీ విద్యా సంప్రదాయం
గురు కరుణామయ శ్రీ విద్యలోని అత్యంత ప్రామాణికమైన గ్రంథాలలో ఒకటైన పరశురామ కల్పసుత్ర లో పేర్కొన్న వైదిక కౌల సంప్రదాయం (కౌలాచార, కౌలమర్గ అని కూడా పిలుస్తారు) ప్రకారం శ్రీ విద్యను బోధిస్తారు.
శ్రీ మహా విష్ణువు యొక్క ఐదవ అవతారమైన పరశురాముడు గురు దత్తాత్రేయ శిష్యుడు. పరశురాముడు కల్పసూత్ర రచయిత అని చెప్పబడింది. ఇది శ్రీ యంత్రంలో (శ్రీ చక్రం అని కూడా పిలుస్తారు) పూజించబడే మాతృ దేవత లలితా త్రిపుర సుందరి యొక్క ఆరాధ. 'కల్ప' అనే పదం శాస్త్రపరమైన ఆచారాలను నియంత్రించే నియమాలను నిర్దేశించే గ్రంథమ్.
సౌందర్య లహరి ట్రస్ట్ సంస్థ
గురు కరుణామయ పరశురామ కల్పసూత్రం లో వివరించిన విధంగా వైదిక సంప్రదాయం ప్రకారం శ్రీ విద్యను ప్రోత్సహించడం కోసం "సౌందర్య లహరి ట్రస్ట్" ను స్థాపించారు. శ్రీ విద్య యొక్క రహస్య ఉపాసనను, సిద్ధాంతాన్ని నేర్చుకోవాలనుకునే ఎవరికైనా బోధించటానికి నెలకొల్పబడి న సంస్థ 'సౌందర్య లహరి ట్రస్ట్'.
హిందూ సంప్రదాయంలో శ్రీ విద్య కేవలం ఒక వర్గానికి మాత్రమే బోధించేవారు. జగన్మాత అనుగ్రహం కోరుకునే ఎవరికైనా శ్రీ విద్యఅందుబాటులో వుండాలని గురు కరుణామయ సంకల్పం. కరుణామయ 'శ్రీ విద్యా గణపతి సాధన' అనే గ్రంథం కూడా ప్రచురించారు.
స్త్రీలకు సాంప్రదాయకంగా శ్రీ విద్య యొక్క జ్ఞానాన్ని నిరాకరించేవారు. కరుణామయ తన సంస్థ ద్వారా కుల, మత, లింగ మరియు జాతి భేధాలు లేకుండా అమ్మ అనుగ్రహం అందరిలో ప్రసరించాలనే దృడ సంకల్పంతో ఆ లలితా దేవి స్వరూపా లైన స్త్రీ మూర్తులను యెక్కువగా నేర్చుకోవడానికి ప్రోత్సహిస్థారు.
కరుణామయ శ్రీ శంకర టీవీ లో దేవి ఖడ్గమాలపై శ్రీ యంత్రం (శ్రీ చక్రం అని కూడా పిలుస్తారు) యొక్క నిగూడ అర్థాన్ని వెల్లడిస్తూ వరుస ప్రసంగాలు చేశాడు. తిరుమల తిరుపతి దేవస్థానం ఆధ్వర్యంలో నిర్వహించబడుతున్న SVBC TV (శ్రీ వెంకటేశ్వర భక్తి ఛానల్) లో మంత్ర మహిమ (మంత్రాల శక్తి) పై కరుణామయ ప్రసంగాలను ప్రసారం చేసింది.
కరుణామయ మార్గదర్శకత్వంలో, అతని శిష్యులు న్యూజెర్సీలోని క్రాన్‌బరీలో 67,400 చదరపు అడుగుల విస్తీర్ణంలో ప్రపంచంలోనే అతిపెద్ద శ్రీ చక్రాన్ని గీశారు. 108 ఎంపిక చేయబడ్డ చొట్లలో వేద హోమం (అగ్ని ఆచారాలు) ఏకకాలంలో నిర్వహించారు.
బాహ్య లింకులు
గురు కరుణామయ అధికారిక వెబ్‌సైట
రుషికొండ బీచ్
రుషికొండ బీచ్, ఆంధ్రప్రదేశ్ రాష్ట్రం విశాఖపట్నంలోని రుషికొండ ప్రాంతంలో ఉన్న బీచ్. ఆంధ్రప్రదేశ్ పర్యాటక అభివృద్ధి సంస్థ ఆధ్వర్యంతో ఈ బీచ్ నిర్వహించబడుతోంది. వైజాగ్ నగరం నుండి 8 కిలోమీటర్ల దూరంలో ఉన్న అందమైన రుషికొండ బీచ్, వైజాగ్ నగరంలో ప్రాచూర్యం పొందిన బీచ్. ఇది పర్యాటకులను, ఇక్కడి స్థానికులను ఆకర్షిస్తోంది. ఈ బీచ్ ను 'జ్యువెల్ ఆఫ్ ది ఈస్ట్ కోస్ట్' అని కూడా పిలుస్తారు.
left|thumb| రుషికొండ బీచ్ వద్ద పారాగ్లైడింగ్.
వివరాలు
ఈతకొట్టడం, వాటర్ స్కీయింగ్, విండ్ సర్ఫింగ్ వంటి ఆటలు ఆడుకోవడానికి అనువైన ప్రదేశం. అదనంగా, ఆంధ్రప్రదేశ్ పర్యాటక శాఖ ఈ బీచ్ చుట్టూ కుటీరాలు, రెస్టారెంట్లు, ఇతర సౌకర్యాలతో పాటు ఆకర్షణీయమైన పర్యాటక ప్రదేశంగా మార్చింది.
గుర్తింపు
భారతదేశ బ్లూ ఫ్లాగ్ బీచ్స్ మిషన్ నుండి రుషికొండ బీచ్ కు ఎకో లేబుల్ ‘బ్లూ ఫ్లాగ్’ వచ్చింది. దాంతో ఈ బీచ్‌కు ఇప్పుడు గ్లోబల్ టూరిజం మ్యాప్‌లో స్థానం లభించింది. ఈ ప్రాజెక్ట్ కోసం 2017లో రుషికొండ బీచ్ నామినేట్ చేయబడగా, 2018 ఫిబ్రవరిలో ఖరారు చేయబడింది. అవుట్డోర్ ఫిట్నెస్ పరికరాలు, నిరంతరం బీచ్ శుభ్రపరిచే యంత్రాలు, సిసిటివి కెమెరాలు, లైఫ్ గార్డ్లు వంటి భద్రతా పరికరాలు ఈ ప్రాజెక్టులో భాగంగా అందించబడ్డాయి.
రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో రుషికొండ బీచ్ మీదుగా ఉషోదయ, సాగర్ నగర్, ఆర్టీసీ కాంప్లెక్స్, సిరిపురం, పెద్ద వాల్తేరు, ఎంవిపి కాలనీ, రుషికొండ, మంగమారిపేట, ఐఎన్ఎస్ కళింగ, మద్దిలపాలెం, ఇందిరా గాంధీ జంతుప్రదర్శనశాల, మధురవాడ మొదలైన ప్రాంతాలకు బస్సు సౌకర్యం ఉంది.
రుషికొండ బీచ్‌లో ప్రసిద్ధి చెందినవి
నీటి అడుగున శ్వాస ఉపకరణం - స్కూబా డైవింగ్, సముద్ర కయాకింగ్, పారామోటరింగ్, స్పీడ్ బోటింగ్, జెట్ స్కీ, వంటి ఎన్నో వినోదాత్మకమైన ఆటలు వున్నాయి. బీచ్ నీటిలో పర్యాటకులు నీటి క్రీడలను ఆస్వాదించవచ్చు. .
మూలాలు
వర్గం:విశాఖపట్నం పరిసర ప్రాంతాలు వర్గం:విశాఖపట్నంలోని ప్రాంతాలు
ఎండపల్లి మండలం
ఎండపల్లి మండలం తెలంగాణ రాష్ట్రం, జగిత్యాల జిల్లా, జగిత్యాల రెవిన్యూ డివిజన్ పరిథిలోని మండల కేంద్రం. తెలంగాణ రాష్ట్ర ప్రభుత్వం 2022 జులై 23న నూతన మండలాల ఏర్పాటుకు ప్రాథమిక నోటిఫికేషన్‌ జారీ చేసి, ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974లోని సెక్షన్ 3) ప్రకారం 2022 సెప్టెంబర్ 26న నూతనంగా ఎండపల్లి మండలాన్ని ఏర్పాటు చేస్తూ ఉత్తర్వులు జారీ చేసింది.
మండలంలోని రెవెన్యూ గ్రామాల జాబితా
ఎండపల్లి మండలం 27,758 మంది జనాభాతో, 13 రెవిన్యూ గ్రామాలతో నూతనంగా ఏర్పాటైంది.
ప్రతాప్ కేశరి దేవ్
రాజకీయ జీవితం
ప్రతాప్ కేశరి దేవ్ బిజూ జనతా దళ్ పార్టీ ద్వారా రాజకీయాల్లోకి వచ్చి 2004లో జరిగిన ఒడిశా శాసనసభ ఎన్నికల్లో ఔల్ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎఎన్నికయ్యాడు. ఆయన 2004, 2009, 2019లో జరిగిన ఎన్నికల్లో బీజేడీ తరపున పోటీ చేసి ఎమ్మెల్యేగా అసెంబ్లీకి ఎన్నికయ్యాడు. ప్రతాప్ కేశరి దేవ్ 02 ఆగష్టు 2012 నుండి 21 మే 2014 వరకు ఆహార సరఫరాలు, వినియోగదారుల సంక్షేమం, ఐటీ శాఖ సహాయ మంత్రిగా, తిరిగి 2022 జూన్ 5న నవీన్ పట్నాయక్ మంత్రివర్గంలో పరిశ్రమలు, సూక్ష్మ, చిన్న & మధ్య తరహా పరిశ్రమలు, ఇంధన శాఖల మంత్రిగా భాద్యతలు చేపట్టాడు.
మూలాలు
వర్గం:ఒడిశా రాజకీయ నాయకులు
కలిగంజ్ శాసనసభ నియోజకవర్గం
కలిగంజ్ శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం నదియా జిల్లా, కృష్ణానగర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
యారాడ కొండలు
యారాడ కొండలు, ఆంధ్రప్రదేశ్ రాష్ట్రం, విశాఖపట్నం పక్కనగల యారాడ ప్రాంతానికి దక్షిణాన ఉన్న కొండలు. యారాడ సముద్రతీరం నుండి కేవలం 4.6 కిలోమీటర్ల దూరంలో ఈ కొండల ప్రాంతం ఉంది.
భౌగోళికం
ఈ కొండలు 17.66595°N, 83.25591°W అక్షాంశరేఖాంశాల మధ్య ఉన్నాయి. యారాడ సముద్రతీరం, డాల్ఫిన్ ముక్కుల మధ్య ఉన్న ఈ యారాడ కొండలు 3.5 కి.మీ.ల పొడవుతో, 350 మీటర్ల ఎత్తుతో ఉన్నాయి.
పర్యాటకం
ఈ కొండల మీదినుండి లైట్ హౌస్, బీచ్, అద్భుతమైన విశాఖ నగర దృశ్యం కనపడుతుండడంతో పర్యాటకులు తరచుగా ఈ కొండల సందర్శనకు వస్తుంటారు. విశాఖపట్నం మహానగర ప్రాంత అభివృద్ధి సంస్థ ఆధ్వర్యంలో ఈ ప్రాంతం పర్యాటక కేంద్రంగా అభివృద్ధి చెందుతోంది. యారాడ కొండపై 13 ఎకరాల్లో ఒక హిల్ రిసార్ట్‌ను అభివృద్ధి చేయనున్నారు. ఇక్కడ రాస్ హిల్ చర్చి కూడా ఉంది. మిస్టర్ మోన్సియూర్ రాస్ చేత 1867 సంవత్సరంలో నిర్మించబడిన ఈ చర్చి బ్రిటిష్ యుగం కాథలిక్ చర్చి.
శతావధానసారము
శతావధానసారము ఒక విశిష్టమైన సంకలనము. ఇందులో తిరుపతి వేంకట కవులు వివిధ ప్రాంతాలలో విజయవంతంగా నిర్వహించిన అవధానముల నుండి ఎంచుకోబడిన పద్యగద్యముల సంకలనం. ఇది పూర్వార్థము, ఉత్తరార్థముగా చేయబడినది.
ఇది మొదటిసారిగా 1908 లో ముద్రించబడినది. తర్వాతకాలంలో మరికొన్ని అవధానాల వివరాలను అనుబంధములో చేర్చారు. ఇది 1956లో ప్రచురించబడింది. ఈ మూడవకూర్పు చెళ్లపిళ్ల దుర్గేశ్వరశాస్త్రి పర్యవేక్షణలో ముద్రించబడినది.
మూలాలు
వర్గం:1908 పుస్తకాలు వర్గం:1956 పుస్తకాలు వర్గం:తెలుగు పుస్తకాలు
అటాను సబ్యసాచి నాయక్
రాజకీయ జీవితం
అటాను సబ్యసాచి నాయక్ బిజూ జనతా దళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004లో జరిగిన ఒడిశా శాసనసభ ఎన్నికల్లో మహాకాలపడ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత 2009, 2014, 2019లో జరిగిన ఎన్నికల్లో వరుసగా ఎమ్మెల్యేగా ఎన్నికై నవీన్ పట్నాయక్ మంత్రివర్గంలో 2022 జూన్ 5న జఆహార సరఫరాలు, వినియోగదారుల సంక్షేమం, సహకార శాఖల మంత్రిగా భాద్యతలు చేపట్టాడు.
మూలాలు
వర్గం:ఒడిశా రాజకీయ నాయకులు
భీమారం మండలం
భీమారం మండలం తెలంగాణ రాష్ట్రం, జగిత్యాల జిల్లా, కోరుట్ల రెవిన్యూ డివిజన్ పరిథిలోని మండల కేంద్రం. తెలంగాణ రాష్ట్ర ప్రభుత్వం 2022 జులై 23న నూతన మండలాల ఏర్పాటుకు ప్రాథమిక నోటిఫికేషన్‌ జారీ చేసి, ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974 లోని సెక్షన్ 3) ప్రకారం 2022 నవంబరు 22 నూతనంగా భీమారం మండలాన్ని ఏర్పాటు చేస్తూ ఉత్తర్వులు జారీ చేసింది.
రెవెన్యూ గ్రామాలు
భీమారం మండలం 21,362 మంది జనాభాతో, 9 రెవిన్యూ గ్రామాలతో నూతనంగా ఏర్పాటైంది.
డాలీ కిట్టీ ఔర్ వో చమక్తే సితారే
డాలీ కిట్టీ ఔర్ వో చమక్తే సితారే 2020లో విడుదలైన హిందీ సినిమా. బాలాజీ మోషన్ పిక్చర్స్, ఆల్ట్ ఎంట‌ర్‌టైన్‌మెంట్ బ్యానర్ల పై 	ఏక్తా కపూర్, శోభా కపూర్ నిర్మించిన ఈ సినిమాకు అలంక్రిత శ్రీవాత్సవ దర్శకత్వం వహించాడు. కొంకణా సేన్ శర్మ, భూమి ఫెడ్నేకర్‌, అమీర్ బషీర్, నీలిమా అజీమ్, విక్రమ్ మాసీ, అమోల్ పరాశర్ ప్రధాన పాత్రల్లో నటించిన ఈ సినిమా ట్రైలర్‌ను 2020 సెప్టెంబరు 4న, సినిమా 2020 సెప్టెంబరు 18న నెట్‌ఫ్లిక్స్‌ ఓటీటీలో విడుదలైంది.
బయటి లింకులు
వర్గం:2020 సినిమాలు
రాజబాబు (నటుడు)
రాజబాబు తెలుగు సినీమా, టీవీ, రంగస్థల నటుడు. ఆయన 1995లో “ఊరికి మొనగాడు” సినిమాతో సినీరంగంలోకి అడుగుపెట్టి మొత్తం 62సినిమాల్లో, 48 సీరియల్స్‌లో నటించాడు. అయన 2005వ సంవత్సరంలో “అమ్మ” సీరియల్‌లోని పాత్రకు గాను నంది అవార్డు అందుకున్నాడు.
జననం
రాజబాబు 1957 జూన్ 13లో ఆంధ్రప్రదేశ్ రాష్ట్రం,  తూర్పుగోదావరి జిల్లా, రామచంద్రాపురం మండలం, నరసాపురపేటలో జన్మించాడు. ఆయన తండ్రి చిత్ర నిర్మాత బొడ్డు బసవతారకం కాకినాడలో చిన్న రైస్‌ మిల్లు వ్యాపారం చేస్తూ దాసరి నారాయణ రావు దర్శకత్వంలో “స్వర్గం -నరకం “, “రాధమ్మ పెళ్లి ” అనే రెండు సినిమాలను నిర్మించాడు.
మరణం
రాజబాబు అనారోగ్యంతో బాధపడుతూ హైదరాబాద్ కూకట్‌పల్లిలోని తన నివాసంలో 2021 అక్టోబరు 24న మరణించాడు. ఆయనకు భార్య, ఇద్దరు కమారులు, కుమార్తె ఉన్నారు.
మూలాలు
వర్గం:1957 జననాలు వర్గం:తూర్పు గోదావరి జిల్లా రంగస్థల నటులు వర్గం:తూర్పు గోదావరి జిల్లా సినిమా నటులు
నకశీపర శాసనసభ నియోజకవర్గం
నకశీపర శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం నదియా జిల్లా, కృష్ణానగర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
ప్రదీప్ కుమార్ ఆమత్
ప్రదీప్‌కుమార్‌ ఆమత్ ఒడిశా రాష్ట్రానికి చెందిన రాజకీయ నాయకుడు. ఆయన బౌద్ నియోజకవర్గం నుండి ఐదుసార్లు ఎమ్మెల్యేగా గెలిచి నవీన్ పట్నాయక్ మంత్రివర్గంలో 2022 జూన్ 5న అటవీ & పర్యావరణ, పంచాయతీ రాజ్, త్రాగునీరు, ఐ & పిఆర్ శాఖల మంత్రిగా భాద్యతలు చేపట్టాడు. ప్రదీప్‌కుమార్‌ ఆమత్ 2004లో రాజకీయాల్లోకి వచ్చి 2004లో జరిగిన ఒడిశా శాసనసభ ఎన్నికల్లో బౌద్ నియోజకవర్గం నుండి స్వతంత్ర అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన అనంతరం బిజూ జనతా దళ్ పార్టీ లో చేరి 2009, 2014, 2019లో జరిగిన ఎన్నికల్లో వరుసగా ఎమ్మెల్యేగా ఎన్నికయ్యాడు. ప్రదీప్ కుమార్ 2009 మే 25 నుండి 2014 మే 20 వరకు & 2017 మే 16 నుండి 31 మే 2019 వరకు 	 రెండుసార్లు ఒడిశా అసెంబ్లీ స్పీకర్‌గా పని చేశాడు.
మూలాలు
వర్గం:ఒడిశా రాజకీయ నాయకులు
నిజాంపేట్ మండలం (సంగారెడ్డి జిల్లా)
నిజాంపేట్‌ మండలం తెలంగాణ రాష్ట్రం, సంగారెడ్డి జిల్లా, నారాయణఖేడ్‌ రెవెన్యూ డివిజన్ పరిథిలోని మండల కేంద్రం. తెలంగాణ రాష్ట్ర ప్రభుత్వం 2022 జులై 23న నూతన మండలాల ఏర్పాటుకు ప్రాథమిక నోటిఫికేషన్‌ జారీ చేసి, ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974లోని సెక్షన్ 3) ప్రకారం 2022 సెప్టెంబర్ 26న నూతనంగా నిజాంపేట్‌ మండలాన్ని ఏర్పాటు చేస్తూ ఉత్తర్వులు జారీ చేసింది.
నిజాంపేట్ మండలంలోకి కల్హేర్‌ మండలం నుండి 10 గ్రామాలు, నారాయణఖేడ్‌ మండలం నుండి 6 గ్రామాలు,  పెద్దశంకరంపేట మండలం నుండి ఒక గ్రామ పంచాయతీని విలీనం చేసి నూతన మండలంగా రాష్ట్ర ప్రభుత్వం ఏర్పాటు చేసింది.
ఇందుమతి పాటంకర్ (ఇందుతాయ్)
ఇందుమతి పాటంకర్ (ఇందుతాయ్) (1925 - 2017) మహారాష్ట్ర లోని కాసేగావ్‌కు చెందిన గ్రామీణ భారత స్వాతంత్ర్య సమరయోధురాలు. ఈమె తండ్రి దినకరరావు నికమ్. ఇతను 1930 లో స్వాతంత్ర్య ఉద్యమంలో సత్యాగ్రహం కోసం జైలు పాలయ్యాడు. ఇందుతాయ్ తన 10-12 సంవత్సరాల వయస్సులో వోల్గా తే గంగా వంటి పుస్తకాలను చదవడం ప్రారంభించింది, గ్రామంలో కాంగ్రెస్ నిర్వహించే చిన్న చిన్న కార్యక్రమాలలో పాల్గొంటూ, ఇండోలిలోని స్వాతంత్ర్య ఉద్యమ నాయకుల కుటుంబాలకు మద్దతునిస్తూ, స్వాతంత్ర్యోద్యమం వైపు ఆకర్షితురాలయింది.
బాల్యం
1942 లో, ఇందుతాయ్ 16 సంవత్సరాల వయస్సులో తన తల్లిదండ్రులను విడిచిపెట్టి, బ్రిటీష్ పాలన కు వ్యతిరేకంగా 1942 స్వాతంత్ర్య ఉద్యమంలో చేరింది, మహిళలను సంఘటితం చేసి రాష్ట్ర సేవాదళ్‌ను విస్తరించింది. ఆమె క్రమంగా 1943 నాటికి ప్రతి సర్కార్ ఉద్యమంలో పాల్గొనడం మొదలుపెట్టింది, పోరాట యోధులకు ఆయుధాలు (పిస్టల్స్, రివాల్వర్లు) తీసుకువెళ్ళింది.
వివాహం,ఉద్యమ ప్రారంభ జీవితం
ఆమె 1948 జనవరి 1 న క్రాంతివీర్ బాబూజీ పటాంకర్‌ని వివాహం చేసుకుంది. ఈ దంపతులిద్దరూ 'ప్రతి సర్కార్'లో, 1940 లలో సతారా జిల్లా లో భారత స్వాతంత్ర్య ఉద్యమంలో భాగమైన ప్రభుత్వ ఉద్యమంలో ప్రముఖ కార్యకర్తలు. ప్రతి సర్కార్ ప్రధాన ఉద్దేశం వంద లేదా అంతకంటే ఎక్కువ మంది కార్యకర్తలు తమ ఇళ్లను విడిచిపెట్టి గ్రామం నుండి గ్రామానికి పూర్తి సమయం పనిచేసేవారినీ, తుపాకులు లేదా ఇతర ఆయుధాలు తీసుకుని, అవసరమైతే పోలీసులను ఎదుర్కోవడానికి సిద్ధంగా ఉండేవారిని తయారుచేయడం. దీనికోసం ప్రతి సర్కార్ కార్యకర్తలు చాలా కార్యకలాపాలకు సమర్థవంతమైన నిర్ణయాధికార కేంద్రాలుగా ఉండే సమూహాలుగా నిర్వహించబడ్డారు. జిల్లా స్థాయిలో అన్ని గ్రూపుల ప్రతినిధులు ఎప్పటికప్పుడు సమావేశమయ్యారు. గ్రామ స్థాయిలో, ఈ కార్యకర్తలు స్వచ్ఛంద బృందాలను కలిగి ఉన్న వివిధ నిర్మాణాలను స్థాపించడానికి, కొంతవరకు గ్రామ కమిటీల ద్వారా ఎంపిక చేయబడిన పంచ కమిటీలను స్థాపించారు. ఈ గ్రామ నిర్మాణం 1944, 1945 చివరిలో జరిగిన ఉద్యమంతో అభివృద్ధి చెందింది.
ప్రత్యేకతలు
బాబూజీ, ఇందుమతి పాటంకర్ ఇద్దరూ కలిసి కాసేగావ్ ఎడ్యుకేషన్ సొసైటీని, ఆజాద్ విద్యాలయ అని పిలవబడే కాసేగావ్‌లోని మొదటి ఉన్నత పాఠశాలను స్థాపించారు. కాసేగావ్ ఎడ్యుకేషన్ సొసైటీని స్థాపించడంలో ఆమె బాబూజీకి మద్దతు ఇచ్చింది, దాని మొదటి మహిళా విద్యార్థులలో ఒకరిగా మారింది, తరువాత ప్రాథమిక పాఠశాల ఉపాధ్యాయురాలిగా పనిచేస్తూ రోజూ ఉదయం, సాయంత్రం అత్త, మామలతో కలిసి పొలాలకు వెళ్లి కుటుంబాన్ని పోషించేది. ఆమె పదవీ విరమణ వరకు ఉపాధ్యాయురాలిగా పనిచేస్తూనే, ఉద్యమంలో పాలుపంచుకుంటూ అంతటా కొనసాగింది.
క్రియాశీల పనులు
ఇందుతాయ్, బాబూజీ ఇద్దరూ సోషలిస్ట్ పార్టీలో భాగంగా దేశవ్యాప్తంగా అనేక మందితో కలిసిపోయారు. 1949లో సైద్ధాంతిక, రాజకీయ విభేదాల కారణంగా వారు అరుణా అసఫ్ అలీ నాయకత్వంలో సోషలిస్ట్ పార్టీ (మార్క్సిస్ట్-లెనినిస్ట్)లో భాగమయ్యారు. తర్వాత 1952 లో కమ్యూనిస్టులు అయ్యారు.
బాబూజీ చనిపోయిన తర్వాత ఇందుతాయ్ ఒక యువ వితంతువుగా ఒంటరిగా తన కుటుంబాన్ని పోషించడం కొనసాగించింది, ఈమెకు 1949 సెప్టెంబరు 5న కొడుకు జన్మించాడు ఇతడి పేరు భారత్. ఆమె కమ్యూనిస్ట్ పార్టీ కార్యకలాపాల్లో పాల్గొనడం కొనసాగించింది. ఆమె మహిళా సంస్థలలో నిరంతరం పనిచేసేది, వ్యవసాయ కార్మికుల ఉద్యమం, సామాజిక పనితో సహా ప్రజల ఉద్యమాలను శ్రమించింది. హింసకు వ్యతిరేకంగా, మనుగడ, జీవనోపాధి కోసం పోరాడుతున్న అనేక ఇతర గ్రామీణ మహిళలకు ఆమె ప్రధాన నాయకురాలుగా వ్యవహరించింది.
ఆమె కుమారుడు భరత్ పటాంకర్ ఉద్యమంలో పూర్తి సమయం కార్యకర్తగా మారిన తర్వాత, ఆమె తన కొడుకుకు, భార్య గెయిల్ ఓమ్‌వెడ్‌లకు నైతికంగా, ఆర్థికంగా సహాయం చెంసింది, అలాగే శ్రామిక్ ముత్కీ దళ్ నిర్వహించే ప్రతి కార్యాచరణలో ప్రముఖ పాత్ర పోషించింది.
బయటి లింకులు
వర్గం:భారత స్వాతంత్ర్య సమర యోధులు వర్గం:మహారాష్ట్ర స్వాతంత్ర్య సమర యోధులు వర్గం:మహిళా స్వాతంత్ర్య సమర యోధులు వర్గం:మహారాష్ట్ర మహిళలు
కౌకుంట్ల మండలం
కౌకుంట్ల మండలం తెలంగాణ రాష్ట్రం, మహబూబ్ నగర్ జిల్లా, మహబూబ్ నగర్ రెవెన్యూ డివిజన్ పరిథిలోని మండల కేంద్రం. తెలంగాణ రాష్ట్ర ప్రభుత్వం 2022 జులై 23న నూతన మండలాల ఏర్పాటుకు ప్రాథమిక నోటిఫికేషన్‌ జారీ చేసి, ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974లోని సెక్షన్ 3) ప్రకారం 2022 సెప్టెంబర్ 26న నూతనంగా కౌకుంట్ల మండలాన్ని ఏర్పాటు చేస్తూ ఉత్తర్వులు జారీ చేసింది.
కౌకుంట్ల మండలం దేవరకద్ర నియోజకవర్గం పరిధిలోకి వస్తుంది.ఈ మండలంలో చిన్నచింతకుంట మండలంలోని నాలుగు గ్రామాలు, దేవరకద్ర మండలంలోని ఎనమిది గ్రామాలను కలుపుకొని 12 గ్రామాలతో నూతన మండలంగా ఏర్పడింది.
బి.దేవేంద్రప్ప
బి.దేవేంద్రప్ప (1899-1986),మైసూరు మహారాజు జయచామరాజ ఒడయార్ ఆస్థాన సంగీత విద్వాంసుడు.
విశేషాలు
ఇతడు 1899లో మైసూరు రాజ్యం (ప్రస్తుతం కర్ణాటక రాష్ట్రం), శివమొగ్గ జిల్లా ఆయనూర్‌లో జన్మించాడు. ఇతని తండ్రి బి.ఎస్.రామయ్య కర్ణాటక సంగీత గాత్రవిద్వాంసుడు. ఇతడు తొలుత తన తండ్రి వద్ద సంగీత పాఠాలు నేర్చుకున్నాడు. తరువాత 'తాళబ్రహ్మ' బిడారం కృష్ణప్ప వద్ద గాత్ర సంగీతాన్ని, వీణ సుబ్బణ్ణ, వీణ శేషణ్ణల వద్ద వీణ, వయోలిన్, దిల్‌రుబా, జలతరంగ్ వంటి వాధ్యాలను నేర్చుకున్నాడు. ఇంకా తిత్తే నారాయణ అయ్యంగార్ వద్దకూడా శిక్షణను పొందాడు. ఇతని శిష్యులలో కడూర్ వెంకటలక్షమ్మ వంటి వారున్నారు. 1953లో ఇతడు చైనా దేశంలో పర్యటించి అక్కడ తన ప్రదర్శనలతో దేశాంతర ఖ్యాతిని సంపాదించాడు. ఇతడు రామదూత దాస, దేవేంద్ర ముద్రలతో అనేక సంగీత రచనలు చేశాడు.
అవార్డులు
ఇతనికి కేంద్ర సంగీత నాటక అకాడమీ కర్ణాటక గాత్రసంగీత విభాగంలో సంగీత నాటక అకాడమీ అవార్డును 1963లో ప్రదానం చేసింది. 1971లో "బెంగళూరు గాయన సమాజ" వారు ఇతనికి సంగీత కళారత్న బిరుదును ప్రదానం చేసింది. మైసూరు విశ్వవిద్యాలయంవారు గౌరవ డాక్టరేటుతో సత్కరించారు. ఇంకా ఇతనికి "గాన విశారద", "రాగాలాపన చతుర", "గానకేసరి", "గాయక సార్వభౌమ" మొదలైన బిరుదులు ఎన్నో ఉన్నాయి.
మరణం
ఇతడు 1986,జూన్ 6వ తేదీన మైసూరులో మరణించాడు.
తిల్యార్ సరస్సు
తిల్యార్ సరస్సు భారతదేశంలోని హర్యానా రాష్ట్రంలో గల ఒక పర్యాటక ప్రదేశం. ఇది ఢిల్లీ నుండి 70 కిలోమీటర్ల దూరంలో ఉంది. ఇది హర్యానాలోని రోహ్తక్ నగరానికి దగ్గరగా ఉంటుంది. ఈ సరస్సు ను ప్రదర్శించడానికి ప్రవేశ రుసుము చెల్లించాల్సి ఉంటుంది అలాగే ఈ సరస్సు లోని చేపలను పట్టడానికి ప్రత్యేక రుసుము చెల్లించి అనుమతి పొందాలి.
విస్తీర్ణం
ఈ సరస్సు 132 ఎకరాల విస్తీర్ణంలో విస్తరించి ఉంది.
ప్రత్యేకత
ఇది విశాలమైన పచ్చిక బయళ్ళు కలిగి ఉంది. ఇది విశ్రాంతి తీసుకోవడానికి అనుకూలమైన ప్రదేశం. ప్రజలు చాలా దూరం నుండి ఈ సరస్సు ను సందర్శించడానికి వస్తారు. ఈ సరస్సు మధ్యలో ఉన్న చిన్న ద్వీపంలో అనేక రకాల పక్షులను చూడటానికి ఇది ఒక అద్భుతమైన ప్రదేశం. సరస్సు దగ్గరలో రోహ్తక్ జూ కూడా ఉంది.
జంతు ప్రదర్శనశాల
హర్యానాలో రాష్ట్రవ్యాప్తంగా అనేక చిన్న జంతుప్రదర్శనశాలలు ఉన్నాయి. 2001 లో హర్యానా ప్రభుత్వం వీటిని మూసివేసి, బాగా అభివృద్ధి చెందిన జంతుప్రదర్శనశాలలతో భర్తీ చేయాలని నిర్ణయించుకుంది, ఇందులో భాగంగా తిల్యార్ సరస్సు దగ్గర ఉన్న రోహ్తక్ జంతుప్రదర్శనశాలను ఏర్పాటు చేయబడింది. ఇందువలన దీనిలో ప్దెంపుడు జంతువుల కొరకు ఆవరణలు, పక్షుల కొరకు నిర్మాణాలు నిర్మించబడ్డాయి. అలాగే ఇందులో సందర్శకులకు తగిన సౌకర్యాలను కూడా ఏర్పాట్లు చేయబడ్డాయి.
మూలాలు
వర్గం:నీటి వనరులు వర్గం:సరస్సులు వర్గం:హర్యానా
జైన్ యార్ జంగ్
జైన్ యార్ జంగ్ (1889–1961) తెలంగాణ రాష్ట్రానికి చెందిన వాస్తుశిల్పి. హైదరాబాద్ రాష్ట్రానికి చీఫ్ ఆర్కిటెక్ట్‌గా పనిచేశాడు.
జీవిత విషయాలు
హైదరాబాద్ సంస్థానంలో నవాబు ఇమాదుల్ ముల్క్ 33 సంవత్సరాలపాటు రాష్ట్ర విద్యాశాఖాధికారిగా పనిచేశాడు. ఇతడు 1886 లో నిజాం కళాశాల ను స్థాపించాడు. ఇమాదుల్ ముల్క్ కుమార్తె కుమారుడే ఈ జైన్ యార్ జంగ్.
జైన్ యార్ జంగ్ 1889లో తెలంగాణ రాష్ట్ర రాజధాని హైదరాబాదు లో జన్మించాడు. నిజాం కళాశాలలో ఇంటర్మీడియట్ పూర్తిచేసిన జంగ్, లండన్ లోని క్రిస్టల్ కళాశాలలో ఇంజనీరింగ్ చదివాడు. హైదరాబాదుకు వచ్చిన తరువాత పబ్లిక్ వర్క్స్ శాఖలో అసిస్టెంటు ఇంజనీరుగా చేరాడు.
ఆర్కిటెక్ట్‌గా
డివిజినల్ ఇంజనీర్ గా, రాజభవనాల పరిరక్షణాధికారిగా, ఉస్మానియా ఇంజనీరింగ్ కళాశాల డీన్ గా, హైదరాబాద్ మున్సిపల్ కార్పోరేషన్ కమీషనరుగా, పబ్లిక్ వర్క్స్ శాఖామంత్రిగా అనేక ఉన్నత పదవులు నిర్వర్తించాడు. ఉస్మానియా విశ్వవిద్యాలయ శాశ్వత భవనాల నిర్మాణ బాధ్యతలు స్వీకరించాడు. ఆర్ట్స్ కళాశాల భవనం, సైన్సు కళాశాలల భవనాలు, హాస్టల్ భవనాల నిర్మాణంలో కీలకపాత్ర పోషించాడు.
హైదరాబాద్ ప్రభుత్వమే తొలిసారిగా దేశంలో నీటి పారుదలకోసం ప్రత్యేకశాఖను ఏర్పాటుచేసింది. రాష్ట్రంలోని దాదాపు అన్ని ప్రాజెక్టుల పనులు జంగ్ ఆధ్వర్యంలోనే పూర్తి అయ్యాయి. హైదరాబాద్ – మద్రాస్ ప్రభుత్వాలు ఉమ్మడిగా చేపట్టిన తుంగభద్ర ప్రాజెక్టు విషయంలో రెండు ప్రభుత్వాల మధ్య తగాదా ఏర్పడినప్పుడు సాంకేతిక నైపుణ్యంతో ఈ సమస్యను పరిష్కారానికి జంగ్ కృషిచేశాడు. 19౩8లో భారతదేశ రోడ్డు కాంగ్రెస్ సభ్యులు హైదరాబాదులోని విశాలమైన రోడ్లు చూసి ఇలాంటివి ఏ రాష్టంలో లేవంటూ జంగ్ ను ప్రశంసించారు. 1954లో భారత ఇంజనీర్ల సంస్థకు ఆయన అధ్యక్షుడుగా ఎన్నికయ్యాడు. లండన్ లో జరిగిన కామన్వెల్త్ స్టాండర్డ్ కాన్ఫరెన్స్ కు భారతదేశ ప్రతినిధిగా పాల్గొన్నాడు.
రాజకీయ జీవితం
జంగ్ మొదటిసారి 1944లో మంత్రి అయ్యాడు. భారతదేశానికి స్వాతంత్ర్యం వచ్చిన తరువాత 1947లో హైదరాబాదు సంస్థానాన్ని భారతదేశంలో విలీనానికి సంబంధించిన నిబంధనలపై చర్చలు జరపడానికి జైన్ యార్ జంగ్ ని నిజాం రాజు తన దూతగా పంపించాడు. బ్రిటిష్ ప్రభుత్వం నాటి సంబంధాలను, స్వతంత్ర భారత ప్రభుత్వంలో కొనసాగేటట్లు నిజాం, కేంద్రప్రభుత్వాల మధ్య ఒక తాత్కాలిక ఒప్పందం కుదరడానికి జంగ్ కృషిచేసాడు. పోలీసు చర్య తరువాత రాష్ట్రమంత్రి అయి, మొదటి సాధారణ ఎన్నికలవరకు ఆ పదవిలో కొనసాగాడు.
మరణం
జైన్ యార్ జంగ్ 1961లో మరణించాడు. నిజాం రాజు జంగ్ ఇంటికి వెళ్ళి నివాళులు అర్పించాడు. జంగ్ కుమారుడు సాదత్ ఆలీఖాన్ ఇరాక్లో భారత రాయబారిగా పనిచేసాడు.
మూలాలు
వర్గం:1889 జననాలు వర్గం:1961 మరణాలు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా ఇంజనీర్లు వర్గం:హైదరాబాదు రాజ్య అధికారులు వర్గం:హైదరాబాదు రాజ్యంలో విద్యావేత్తలు వర్గం:హైదరాబాదు రాష్ట్ర మంత్రులు వర్గం:హైదరాబాదు రాష్ట్ర వ్యక్తులు
ముదికొండన్ వెంకట్రామ అయ్యర్
ముదికొండన్ వెంకట్రామ అయ్యర్ (முடிகொண்டான் வெங்கடராம ஐயர்)(15 అక్టోబరు 1897 – 13 సెప్టెంబరు 1975) ఒక భారతీయ కర్ణాటక సంగీత విద్వాంసుడు.
నేపథ్యం
ఇతడు తమిళనాడు రాష్ట్రంలోని తిరువరూర్ జిల్లా, నన్నిలమ్‌ తాలూకాకు చెందిన ముదికొండన్ అనే కుగ్రామంలో చక్రపాణి అయ్యర్, కామాక్షి దంపతులకు జన్మించాడు. ఇతని తండ్రి ఋగ్వేద పండితుడు. ఇతని మాతామహుడు శివచియం స్వామినాథ అయ్యర్ పదాలు, జావళీలు పాడుతూ 'తళుక్కు 'స్వామినాథ అయ్యర్‌గా పేరుపొందాడు. ఇతని మామ బొమ్మలాట్టం మణి అయ్యర్ కూడా సంగీత విద్వాంసుడు.
విద్యాభ్యాసం
పాఠశాల విద్యానంతరం వెంకట్రామ అయ్యర్ తండ్రి అతనికి ఇంగ్లీషు చదివించాలని మద్రాసు కళాశాలకు పంపాడు. అయితే తండ్రి మరణంతో వెంకట్రామ అయ్యర్ తన స్వగ్రామానికి తిరిగి వచ్చి కోనేటిరాజపురం వైద్యనాథ అయ్యర్ వద్ద కర్ణాటక సంగీతంలో లాంఛనంగా శిక్షణ తీసుకున్నాడు. తరువాత ఇతడు అమ్మఛత్రం కందస్వామి పిళ్లై వద్ద తాళము, లయ పరిజ్ఞానాన్ని సంపాదించాడు. సిమిళి సుందరం అయ్యర్, స్వామినాథ అయ్యర్, సుందరం అయ్యర్ వద్ద మరిన్ని మెలకువళు నేర్చుకున్నాడు. ఇతడు తమిళభాషతో పాటు తెలుగు, సంస్కృతం, ఇంగ్లీషు భాషలు ధారాళంగా మాట్లాడేవాడు. ఇతనికి జ్యోతిష్యం, ఆయుర్వేదం, మూలికా వైద్యంతో ప్రవేశం ఉంది.